टीका की यथार्तता ज्ञानियों के दृष्टिकोण में यह है कि परमतत्त्वं (आत्मतत्त्वम्) रूप परमब्रह्म परमेश्वर को तथा उसके अवतार रूप अवतारी को यथार्थतः तत्त्वज्ञान द्वारा जान-देख बात-चीत करते हुये पहचान कर मानव जीवन का चरम या परम लक्ष्य समझते हुये; साथ ही अपने जीवन को धन्य मानते हुये कि जन्म-जन्मांतरों के पुण्य रूपी संस्कार के एकत्रित होने, तत्पश्चात् प्रभु की विशेष कृपा के कारण मनुष्य शरीर पाकर उसमें भी परमप्रभु की असीम अहैतुकी कृपा के कारण तो वह प्रभु अपनी शरण में स्वीकार कर अपने तत्त्व को प्रकट किया है। इसीलिए अब हमें परमप्रभु का पीछा नहीं छोड़ना चाहिए। इस प्रकार जब जिज्ञासु ज्ञान पाकर ज्ञानी बनकर सदा-सर्वदा के लिए परमप्रभु की शरण में अपने सर्वस्व जीवन को अर्पित करके टीका रहता है; वही वास्तव में ज्ञानी अथवा तत्त्वज्ञानी है। ज्ञानी अपने तन-मन-धन सहित जीव को सदा-सर्वदा अवतारी के चरण में समर्पित कर उनकी चरण-रज को अपने माथे पर लगाता है जो बाद में टीका कहलाने लगता है।